Document ID: /roh_data/filtered/Bilingualer_Corpus_interleaved-it-rm.jsonl.gz/1319

This is a text translated from Italian to Rumantsch Grischun.
Il Governo sottopone al Gran Consiglio tre aggregazioni comunali

Il Governo grigionese ha approvato i tre accordi sulle aggregazioni dei Comuni di St.Peter e di Pagig nel nuovo Comune di St.Peter-Pagig, dei Comuni di Trimmis e di Says nel nuovo Comune di Trimmis, nonché dei Comuni di Innerferrera e di Ausserferrera nel nuovo Comune di Ferrera. Il Governo ha licenziato i relativi messaggi e chiede al Gran Consiglio di porre in vigore le aggregazioni il 1° gennaio 2008. Il Gran Consiglio dibatterà gli affari nella sessione di dicembre. Se il Gran Consiglio approverà queste tre aggregazioni comunali il 1° gennaio 2008 il numero dei comuni del Cantone dei Grigioni si ridurrà da 206 a 203.

Conformemente all'articolo 64 della Costituzione cantonale, il Cantone promuove la collaborazione e l'aggregazione fra comuni per garantire l'assolvimento appropriato ed economico dei loro compiti. A questo scopo il Cantone può erogare contributi volti alla promozione di aggregazioni. Il nuovo Comune di Trimmis riceverà dal Cantone un sussidio promozionale per un importo totale di 2'800'000 franchi. Per il nuovo Comune di St.Peter-Pagig il sussidio promozionale ammonterà a 2'575'000 franchi e per il nuovo Comune di Ferrera è previsto un sussidio di 365'000 franchi.

Organo: Governo

Fonte: it Cancelleria dello Stato dei Grigioni

Data: 05.10.2007

La regenza suttametta trais fusiuns da vischnancas al cussegl grond

La regenza grischuna ha approvà las trais cunvegnas davart las fusiuns da las vischnancas da St. Peter e Pagig a la nova vischnanca cun num St. Peter-Pagig, da las vischnancas da Trimmis e da Says a la nova vischnanca cun num Trimmis sco er da las vischnancas da Calantgil e da Farera a la nova vischnanca cun num Farera. La regenza ha deliberà las missivas correspundentas e dumonda il cussegl grond da metter en vigur las fusiuns per il 1.  da schaner 2008. Il cussegl grond vegn a tractar la fatschenta en la sessiun da december. Sch'il cussegl grond approvescha questas trais fusiuns, sa reducescha il dumber da las vischnancas grischunas per il 1. da schaner 2008 da 206 a 203.

Tenor l'artitgel 64 da la constituziun dal chantun Grischun promova il chantun la fusiun da vischnancas per garantir che lur incumbensas vegnian ademplidas en moda cunvegnenta ed economica. Ultra da quai po il chantun pajar contribuziuns per promover las fusiuns. La nova vischnanca da Trimmis survegn dal chantun ina contribuziun da promoziun en l'autezza da totalmain 2'800'000 francs. Per la nova vischnanca da St. Peter-Pagig importa la contribuziun da promoziun 2'575'000 francs e per la nova vischnanca da Farera è previsa ina contribuziun da 365'000 francs.

Gremi: regenza

Funtauna: rg chanzlia chantunala dal Grischun

Data: 05.10.2007